Джордж Байрон
О, слънце на безсънните!…

Превод от английски: Любен Любенов, —

chitanka.info

О, слънце на безсънните! Звезда

меланхолична с блясък на сълза!

Безсилна срещу нощни тъмнини,

ти спомняш радостта от други дни.

Тъй миналото свети: светлина

сияеща, ала без топлина.

Среднощен лъч от спомен възкресен —

чист, но далечен; светъл, но студен.

1815

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.